ম্যালেরিয়ার ওষুধ কিনতে হুড়োহুড়ি, কড়া নির্দেশিকা কেন্দ্রীয় স্বাস্থ্যমন্ত্রকের | Union health ministry issued alert on buy of Malaria medicin - Bengali Oneindia
| Published: March 25 2020, 21:08 [IST]
করোনা ভাইরাসের চিকিৎসায় ম্যালেরিয়ার ওষুধ hydroxychloroquine ব্যবহারের পরামর্শ দিয়েছিলেন বিশেষজ্ঞরা। সেই খবর সোশ্যাল মিডিয়ায় ছড়িয়ে পড়তেই ওষুধের দোকানে ম্যালেরিয়ার ওষুধ কেনার হুড়োহুড়ি শুরু হয়ে গিয়েছে। পরিস্থিতি মোকাবিলায় শেষে নির্দেশিকা জারি করল কেন্দ্রীয় স্বাস্থ্যমন্ত্রক
ম্যালেরিয়ার ওষুধে কোভিড-১৯ নিরাময়
করোনা ভাইরাসের মোকাবিলা করা যেতে পারে ম্যালেরিয়ার ওষুধ hydroxychloroquine-এ। এমনই জানিয়েছিলেন কয়েকজন বিশেষজ্ঞ। মার্কিন প্রেসিডেন্ট ডোনাল্ট ট্রাম্প ওই ওষুধটি নিয়ে প্রকাশ্যে আলোচনা করার পরেই সেটা সোশ্যাল মিডিয়ায় ছড়িয়ে পড়ে। তিনি বলেছিলেন ফ্রান্স এবং চিন কোভিড-১৯ রোগীদের সুস্থ করতে hydroxychloroquine এবং ক্লোরোকুইনাই ব্যবহার করে সফল হয়েছে।
ম্যালিয়ার ওষুধ কিনতে হুড়োহুড়ি
সোশ্যাল মিডিয়ায় এই খবর ছড়িয়ে পড়তেই ম্যালেরিয়ার ওষুধ কেনার জন্য দোকানে ভিড় করতে শুরু করেছেন অনেকে। কোভিড-১৯-এ আক্রান্ত হওয়ার আগেই এই ওষুধ খেয়ে নিজেদের সংক্রমণ থেকে দূরে রাখবেন এমন ভাবতে শুরু করেছেন অনেকেই। শেষে পরিস্থিতি মোকাবিলায় নির্দেশিকা জারি করল কেন্দ্রীয় স্বরাষ্ট্রমন্ত্রক। প্রেসক্রিপশন ছাড়া ম্যালেরিয়ার ওষুধ না খাওয়ার পরামর্শ দেওয়া হয়েছে। কারণ এর পার্শ্ব প্রতিক্রিয়া রয়েছে। তাই কেবলমাত্র স্বাস্থ্য কর্মী যাঁরা করোনা আক্রান্ত রোগীদের চিকিৎসায় কাজ করছেন তাঁদের এই ওষুধ ব্যবহার করতে বলা হচ্ছে বলে জানানো হয়েছে।
করোনায় এইআইভির ওষুধ
করোনা ভাইরাসের চিকিৎসায় এর আগে এইচআইভি-র ওষুধ প্রয়োগে সাফল্য এসেছে বলে জানিয়েছেন জয়পুরের চিকিৎসকরা। এমনকী করোনা নিরাময়ে ইবোলা-র ওষুধও প্রয়োগ করা হচ্ছে। এখনও পর্যন্ত প্রতিষেধক পাওয়া যায়নি। একটি প্রতিষেধকের পরীক্ষামূলক প্রয়োগ হয়েছে। কিন্তু সেটা এখনও সফল হবে সুনিশ্চিত করেননি গবেষকরা।
coronavirus malaria করোনা ভাইরাস ম্যালেরিয়া
Union health ministry issued alert on buy of Malaria medicin
Story first published: Wednesday, March 25, 2020, 21:08 [IST]